Die 'ander vrou' skryf: 'Ons paaie moes kruis' | SARIE
Foto ter illustrasie FOTO: Instagram @kitsunekun
Die 'ander vrou' skryf: 'Ons paaie moes kruis'
Totdat ek self in 'n getroude man se lewe "beland" het. Ons het onsself aanhoudend afgevra hoe dit kon gebeur, want ons is Christene, grootgemaak dat buite-egtelike verhoudings verkéérd is.
Eers was dit onskuldige SMS'e, onskuldige koffie-afsprake en kuiertjies by mekaar as my man op 'n kursus is of sy vrou laat werk. Ons het begin gesels oor ons huweliksprobleme. Besef ons práát gemaklik oor persoonlike goed, iemand luister en gee om. Dan verander 'n onskuldige koebaai-drukkie eendag in 'n koebaai-soen. 'n Week later is nie die drukkie of die soen meer onskuldig nie.
Ons "beplan" ons ontmoetings. Praat oor ons gevoelens vir mekaar. Wonder oor 'n moontlike seksuele verhouding. Besluit dan om saam te slaap. Ons noem dit nie seks nie, want dis méér as dit. Tog besef ons ons speel met vuur, ons kan uitgevang word. Ons besef ons "verhouding" kan op niks uitloop nie. Ek het boonop drie pragtige kinders.
Dan ontdek my man 'n onskuldige goeienag-boodskap op my foon, en hy begin vrae vra. Ek slaan vure dood, maar hy wéét …
Ons besluit om ons skelm verhouding te beëindig.
Beteken 'n buite-egtelike verhouding die einde van 'n huwelik?
*Dié brief verskyn in ons Maart 2015-uitgawe as deel van reaksie op die opspraakwekkende artikel "In die kop van die ander vroue" in ons Januarie 2015-uitgawe. Die uitgawes is nie meer op die rak nie, maar kan steeds digitaal afgelaai word om op jou rekenaar, tablet of slimfoon te lees – klik HIER.